
[bookmark: _Hlk2029388]Model 1 			          CONCURS DE SELECȚIE PENTRU CLASA A V-A
LIMBA ȘI LITERATURA ROMÂNĂ 
Toate subiectele sunt obligatorii.
Timp de lucru: 45 de minute.
Se acordă 10 puncte din oficiu. Total: 100 de puncte.
Notă: Nu sunt acceptate prescurtări ale cuvintelor în rezolvarea niciunei cerințe.

Citește cu atenție textul și rezolvă cerințele:
	Și cum mergea pe marginea unei vâlcele, iepurașul se opri o clipă să se odihnească. Atunci, de la spate, se ridică, albă și ea, ca de gheață, luna. Stelele păliră; pădurea, copacii, tufele își dezbrăcară deodată umbra. Iar iepurașul împietri de groază: chiar de lângă el, se întinse pe pământ o arătare cu două coarne grozave. După clipa de spaimă, iepurașul se destinse ca o coardă și o zbughi la goană, se prăvăli în vale, veni de-a dura ca un bulgăre, se sculă și iar se rostogoli până jos; apoi o luă de-a dreptul, tăind câmpul. Se opri tocmai în stufăria iazului. Acolo, de-abia suflând, se ghemui cu ochii închiși... Să nu-și mai vază umbra!
(Emil Gârleanu, Fricosul)
I. Limbă și comunicare (40 p)						   
1. Notează câte un cuvânt cu sens asemănător pentru următorii termeni din text: se ridică, arătare. 			5 p
2. Scrie câte un cuvânt cu sens opus pentru următoarele cuvinte din text: se opri, spaimă, închiși.			7 p
3. Alcătuiește un enunț în care cuvântul luna să aibă un înțeles diferit față de cel din text. 				7 p 
4. Desparte în silabe cuvintele: odihnească, destinse. 									7 p
5. Indică rolul virgulei în secvența: pădurea, copacii, tufele își dezbrăcară deodată umbra. 				7 p
6. Menționează ce părți de vorbire și ce părți de propoziție sunt cuvintele subliniate din enunțurile: 			7 p
a) Stelele păliră.     b) Iar iepurașul împietri de groază.

II. Receptarea de mesaje scrise în diverse contexte de comunicare (30 p)
1. Cine este autorul textului?  	Răspunde într-un enunț.								5 p
2. Din ce cauză s-a speriat iepurașul în pădure? Răspunde într-un enunț.						5 p
3. Selectează din text trei cuvinte-cheie și motivează-ți alegerea. 					           	             10 p         
4. Consideri că titlul (Fricosul) este unul potrivit acestui text? Răspunde în 2-3 enunțuri, folosind exemple din text.      10 p             												        
 III. 	Redactare (20 p)
	Povestește pe scurt, în 80 -100 de cuvinte,  o întâmplare imaginată/trăită care a avut loc într-o pădure.
În compunerea ta, trebuie:
- să relatezi o întâmplare, respectând succesiunea logică a faptelor;				 			5 p
- să precizezi două elemente ale contextului spațio-temporal;				 			5 p
- să ai un conținut adecvat cerinței;				   				 			5 p
	Vei primi 5 puncte pentru redactarea compunerii.
Notă! Respectarea, în lucrare, a ordinii cerințelor nu este obligatorie.

Model 2		 	          CONCURS DE SELECȚIE PENTRU CLASA A V-A 				    	
LIMBA ȘI LITERATURA ROMÂNĂ 
Toate subiectele sunt obligatorii.
Timp de lucru: 45 de minute.
Se acordă 10 puncte din oficiu. Total: 100 de puncte.
Notă: Nu sunt acceptate prescurtări ale cuvintelor în rezolvarea niciunei cerințe.

Citește cu atenție textul și rezolvă cerințele: 
Cu mult timp înainte de a se naște Billy, pe vremea când mama lui era o copiliță, trăia un rege clovn. La început, Zozo era un clovn fericit. Fusese creat cu mare atenție de către un inventator deștept, care nu voia nimic altceva decât să-i facă pe copii fericiți. Și într-adevăr, copiii erau fericiți de fiecare dată când îl nimereau pe Zozo cu mingile aruncate în el și când Zozo cădea pe spate de pe mărețul lui piedestal aurit. Asta fiindcă de fiecare dată când Zozo cădea, începeau să sune clopoței și să pâlpâie luminițe. Iar copilul care îl nimerea pe Zozo primea minunata veste că putea să aleagă                – da, da, chiar să aleagă! – o jucărie din mulțimea de jucării ce atârnau de plafonul gheretei jocului numit Nimerește-l pe Zozo!.
Pe atunci, la început, Nimerește-l pe Zozo! era cea mai de seamă atracție din cadrul unui mic parc de distracții popular printre localnici, iar Zozo era tare arătos, cu tichia lui înaltă, ascuțită, cu gulerul lui încrețit, bine apretat, și cu costumul lui din catifea potrivindu-i-se la fix. În vremea lui de glorie, Zozo ședea mândru pe tronul lui roșu cu auriu, înconjurat de globuri luminoase, aidoma unui rege tronând. Un rege blând și îngăduitor, care nu se supăra că era tot timpul răsturnat de pe tron doar ca să aibă de ce să râdă un copil și ca o jucărie să-și poată găsi un cămin.
Căci acesta era și scopul jocului – Nimerește-l pe Zozo! – și al vieții lui Zozo de altfel –, ca aceste jucării, jucăriile lui Zozo, să-și găsească un cămin, un cămin bun, iar în interiorul acelui cămin, eventual să aibă nemaipomenitul noroc de a fi remarcate, de a deveni preferate.					                                (William Joyce, Odiseea lui Ollie)

I. Limbă și comunicare (40 p)
1. Notează câte un cuvânt cu sens asemănător pentru următorii termeni din text: aidoma, îngăduitor.   	              5 p
1. Scrie câte un cuvânt cu sens opus pentru următoarele cuvinte din text: începeau, luminoase, blând.                	7 p
1. Numește ce sunt ca părți de vorbire cuvintele subliniate din secvența: Nimerește-l pe Zozo.            			7 p
1. Transcrie subiectul și predicatul din propoziția: „trăia un rege clovn”. 			       		 	7 p
1. Alcătuiește câte o propoziție în care cuvintele cămin și veste să aibă alte înțelesuri decât cele din text.	 	7 p
1. Indică rolul semnului exclamării în enunțul: Nimerește-l pe Zozo!. 				        		 	7 p 
II. Receptarea de mesaje scrise în diverse contexte de comunicare (30 p)
0. Prezintă, în 3-5 rânduri, jocul Nimerește-l pe Zozo!, folosind informațiile din text.					 5 p
0. Scrie un enunț în care să specifici două motive pentru care jocul Nimerește-l pe Zozo! era foarte popular printre
 localnici. 														 5 p
0. Formulează cinci propoziții în care să prezinți două trăsături fizice și trei trăsături morale ale lui Zozo. 	  	10 p
0. Explică, în 3-5 rânduri, la ce se referă ultimul paragraf al textului.				      		               10 p
III. Redactare (20 p):
[bookmark: _GoBack]	Alcătuiește o compunere, de minimum 100 de cuvinte, în care să prezinți personajul preferat din desene animate/dintr-un film. În realizarea compunerii vei avea în vedere:
- prezentarea detaliată a două trăsături ale personajului ales;  						        		5 p
- indicarea a două motive pentru care îl consideri personajul preferat;     	       				        	5 p
- respectarea structurii specifice și a numărului minim de cuvinte;                           	    	       			5 p                                                                                                
Vei primi 5 puncte pentru redactarea compunerii.
Notă! Respectarea, în lucrare, a ordinii cerințelor nu este obligatorie.

